શીર્ષક: સોનભદ્રમાં પીડિત પરિવારોને મળવા જઈ રહેલાં પ્રિયંકા ગાંધીની અટકાયત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ પહેલાં તેમને રસ્તા પર અટકાવવામાં આવ્યાં હતાં, જેના વિરોધમાં તેઓ મિર્ઝાપુરમાં જ ધરણાં પર બેસી ગયાં હતાં. 

નોંધનીય છે કે બુધવારે ઉત્તર પ્રદેશના સોનભદ્ર જિલ્લામાં ભૂમિવિવાદને પગલે થયેલી હિંસામાં 10 લોકોનાં મૃત્યુ નીપજ્યાં હતાં. 

પ્રિયંકા ગાંધીને અટકાવવાના આ પ્રયાસને પગલે કૉંગ્રેસે યોગી આદિત્યનાથની સરકાર પર સરમુખત્યારશાહી આચરવાનો આરોપ લગાવ્યો છે.

Twitter કન્ટેન્ટ પૂર્ણ, 1

સમાચાર સંસ્થા એએનઆઈ અનુસાર ઘટનાને પગલે પ્રિયંકા ગાંધીએ પ્રતિક્રિયા વ્યક્ત કરી, "અમે હજુ પણ ઝૂકીશું નહીં. અમે શાંતિપૂર્ણ રીતે પીડિત કુટુંબોને મળવા જઈ રહ્યાં હતાં. ખબર નથી કે આ લોકો ક્યાં લઈ જઈ રહ્યા છે. અમે લોકો ગમે ત્યાં જવા માટે તૈયાર છીએ."

રાહુલ ગાંધીએ આ ઘટનાની નિંદા કરતા ટ્વીટ કર્યું, "ઉત્તર પ્રદેશના સોનભદ્રમાં પ્રિયંકાની ગેરકાયદે ધરપકડ થવી વ્યાકુળ કરી દે એવું છે. પોતાની જમીન આપવાનો ઇન્કાર કરનારા 10 આદિવાસી ખેડૂતો કે જેમની કૂર હત્યા કરી દેવાઈ, તેમનાં કુટુંબોને મળતા અટકાવવું ભાજપ સરકારની અસુરક્ષા દર્શાવે છે." 

આ મામલે અત્યાર સુધી 29 લોકોની ધરપકડ કરવામાં આવી છે અને કુલ 61 લોકો વિરુદ્ધ કેસ દાખલ કરાયો છે. જેમાંથી 50 લોકો અજ્ઞાત હોવાનું જણાવાયું છે. 

સ્થાનિક વ્યક્તિની અરજી પર ગામના સરપંચ અને તેમના ભાઈ વિરુદ્ધ એસસી/એસટી અધિનિયમ અંતર્ગત ફરિયાદ દાખલ કરાઈ છે. 

આનંદ કુમારની જમીન જપ્ત, માયાવતીએ સંઘ-ભાજપને ઠેરવ્યાં જવાબદાર

માયાવતીએ પોતાના ભાઈની માલિકીની જમીનને જપ્ત કરવાના આવકવેરા ખાતાનાં પગલાં અંગે પ્રતિક્રિયા આપતા રેડ્સને સંઘ-ભાજપની 'જ્ઞાતિવાદી માનસિક્તા'ને જવાબદાર ઠેરવી હતી. 

બહુજન સમાજ પાર્ટીનાં અધ્યક્ષ માયાવતીના ભાઈ અને પાર્ટીના ઉપાધ્યક્ષ આનંદ કુમાર તથા તેમનાં પત્નીને નામે રહેલી 400 કરોડ રૂપિયાની જમીન જપ્ત કરવાનો આવકવેરા વિભાગે આદેશ કર્યો છે. 

બહુજન સમાજ પક્ષનાં અધ્યક્ષ માયાવતીએ આ અંગે પ્રતિક્રિયા આપતાં કહ્યું :

"ભાજપ તથા રાષ્ટ્રીય સ્વયં સેવક સંઘ જાતિવાદી માનસિક્તા ધરાવે છે. તેઓ દલિત તથા આદિવાસી સમુદાયના લોકોને આગળ આવવા દેવા નથી માગતા."

"છતાં અમારી પાર્ટી દેશભરમાં આર્થિક, સામાજિક તથા રાજકીય લડાઈ લડી રહી છે."

માયાવતીએ ચૂંટણી સમયે ભાજપને મળલા રૂ. બે હજાર કરોડનાં ફંડ અંગે પણ સવાલ ઉઠાવ્યાં હતાં. 

સમાચાર સંસ્થા પીટીઆઈ અને એએનઆઈના જણાવ્યા મુજબ બસપાના ઉપ પ્રમુખ આનંદ કુમાર તથા તેમનાં પત્ની વિચિત્ર લતાને નામે નોઇડામાં આવેલી 7 એકર જમીન જપ્ત...